Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 883

4. A mezőgazdasági szakmai alapozó oktatás fejlesztési feladatai Alakuljon ki a tanulókban, hogy utasításra feladatokat el tudjanak végezni. A feladat elvégzése történjen egyedül, valamint együttműködésben, csoportban. E tevékenységük során fejlődjön a problémamegoldó képességük. A fejlesztés feladata, hogy a tanulók a lényeges állomások kiemelésével megismerjék az állattenyésztés, a növénytermesztés és kertészet, valamint a gépészet kialakulását, az alapvető munkatevékenységeket elsajátítsák. Ismerjék meg a tanulók a gazdasági haszonállatok, a termesztett szántóföldi és kertészeti növények faji sajátosságait, a gépészetben alkalmazott anyagok tulajdonságait, tudjanak különbséget tenni a mezőgazdaság ágazatai között. A tanulók ismerjék meg a fő ágazatok alaptevékenységeit. Ismerjék és alkalmazzák az egyes mezőgazdasági munkakörökre vonatkozó alapvető munka-, tűz-, környezet, és állatvédelmi előírásokat. Baleset esetén az ellátás szabályai szerint cselekedjenek.

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes